|  |
| --- |
| GDSN ohjeistus eläinten ravitsemuksen tietojen välittämiseen EU:ssa |
| Kuinka välittää pakollisia eläinten ravitsemuksen tietoja |
| Release 1.2 |

Dokumentti

|  |  |
| --- | --- |
| Dokumentin nimi | Arvo |
| Dokumentin nimi | GDSN ohjeistus eläinten ravitsemuksen tietojen välittämiseen EU:ssa (käännös alkuperäisestä dokumentista: GDSN Implementation Guidelines for Pet Food) |
| Dokumentin päiväys | May 2018 |
| Dokumentin versio | 2 |
| Dokumentin tila | Ratified |
| Dokumentin kuvaus | Kuinka välittää eläinten ravitsemukseen liittyviä tietoja EU:n alueella |

Muutoshistoria

|  |  |  |  |
| --- | --- | --- | --- |
| Julkaisu | Muutosaika | Muutoksen tekijä | Muutos |
| v1.0 | Marraskuu 2017 |  | Englanninkielinen ohjeistus julkaistiin |
| v1.1 | Helmikuu 2018 |  | 3.2.1 Type of feed: Added information on the indication of “compound” codes as to describe e.g. complete milk replacer feed. 3.2.2 Type of animal the feed is targeted for: Added information on repeatability / support of multiple values. 3.2.3 Feed composition + language Updated note to sunrise in GDSN to August 2018 release. 3.2.3 Feed analytical constituents + language Updated note to sunrise in GDSN to August 2018 release. 3.2.3 Feed additives + language Updated note to sunrise in GDSN to August 2018 release. |
| v1.2 | Toukokuu 2018 |  | 3.2.3 Feed composition + language Remark: Format changed to Description5000 (was Description4000). 3.2.4 Feed analytical constituents + language Remark: Format changed to Description5000 (was Description4000). 3.2.5 Feed additives + language Remark: Format changed to Description5000 (was Description4000). 3.3.4 Feeding amount + UOM Removed “basis description” from Instruction, as attribute is not used. 3.3.5 Minimum feeding amount + UOM Removed “basis description” from Instruction, as attribute is not used. Errata of GDSN attribute name: mimimumFeedingAmount > minimumFeedingAmount 3.3.6 Maximum feeding amount + UOM Removed “basis description” from Instruction, as attribute is not used. 3.3.8 Feeding instructions + language Changed Remark 8 Attribute becomes available in GDSN with BMS 3.1.6 in August 2018 |
| v1.2 | Syyskuu 2018 |  | Suomenkielinen käännös |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Vastuuvapauslauseke

GS1® pyrkii immateriaalioikeuksia koskevien linjauksiensa mukaisesti välttämään epävarmuutta koskien immateriaalioikeuksiin liittyviä vaateita vaatimalla tämän GDSN-eläinravitsemusohjeistuksen kehittämiseen osallistuneen työryhmän osanottajia myöntämään GS1:n jäsenille vapautuksen tekijänoikeuspalkkioista tai RAND-periaatteen mukaisen luvan tarvittaviin vaateisiin, jotka on määritelty GS1:n immateriaalioikeuslinjauksissa. Tämän lisäksi täytyy huomioida, että yhden tai useamman tämän selosteen ominaisuuden täytäntöönpano voi olla patentoitu tai muun immateriaalioikeuden alainen, eikä sisällä tarvittavia vaateita. Mikä tahansa sellainen patentti tai muu immateriaalioikeus ei ole GS1:n lisensointivelvollisuuden alainen. Lisäksi GS1:n immateriaalioikeuslinjausten mukaan sopimus lisenssien myöntämisestä ei sisällä immateriaalioikeuksia ja sellaisten kolmansien osapuolien vaateita, jotka eivät osallistuneet työryhmään.

Täten GS1 suosittelee, että organisaation, joka kehittää tämän erittelyn mukaista täytäntöönpanoa, täytyy selvittää, liittyykö organisaation erittelyn mukaiseen täytäntöönpanoon patentteja tai tarvitaanko patentin alaista lisenssiä tai muuta immateriaalioikeutta. Lisensoinnin tarvemäärittely täytyy tehdä organisaation luoman erityisjärjestelmän yksityiskohdat huomioon ottaen konsultoimalla omaa patenttineuvojaa.

TÄMÄ ASIAKIRJA ANNETAAN ”SIINÄ KUNNOSSA KUIN SE ON”, EIKÄ SE SISÄLLÄ MITÄÄN TAKUITA, KUTEN MYYNTITAKUUTA, LOUKKAUSTAKUUTA, SOPIVUUSTAKUUTA TIETTYYN TARKOITUKSEEN TAI MUUTA TÄSTÄ ERITTELYSTÄ SYNTYNYTTÄ TAKUUTA. GS1 sanoutuu irti kaikista vastuista, jotka syntyvät tämän standardin käytöstä tai väärinkäytöstä, myös erityisistä, epäsuorista, välillisistä vahingoista ja vahingonkorvauksista sisältäen immateriaalioikeusloukkausvastuun liittyen tämän asiakirjan sisältämän tiedon käyttöön tai riippuvuuteen.

GS1 pidättää oikeuden tehdä muutoksia tähän asiakirjaan, milloin tahansa, ilman erillistä ilmoitusta. GS1 ei anna takuita tämän asiakirjan käytöstä eikä ota vastuuta mahdollisista asiakirjan sisältämistä virheistä, eikä sitoudu päivittämään asiakirjan tietoja.

GS1 ja GS1-logo ovat GS1 AISBL:n rekisteröityjä tavaramerkkejä.

Sisällysluettelo

[1 Esittely 5](#_Toc525041145)

[2 Pakolliset tiedot 5](#_Toc525041146)

[3 Attribuuttien kuvaus 6](#_Toc525041147)

[3.1 Säännelty tuotenimi ja kielet 6](#_Toc525041148)

[3.2 Ruokinnan kuvaus ja sisältö 7](#_Toc525041149)

[3.2.1 Eläinten ravinnon tyyppi (rehutyyppi) 7](#_Toc525041150)

[3.2.2 Kohdennettu kulutus (eläintyyppi, jolle rehu on tarkoitettu) 8](#_Toc525041151)

[3.2.3 Eläinten ravitsemuksen ainesosalista + kieli 9](#_Toc525041152)

[3.2.4 Eläinten ravitsemuksen ravintoarvoilmoitus + kieli 9](#_Toc525041153)

[3.2.5 Lisäaineluettelo + kieli 10](#_Toc525041154)

[3.3 Ruokintataulukko 10](#_Toc525041155)

[3.3.1 Ruokintaan vaikuttava elämänvaihe 11](#_Toc525041156)

[3.3.2 Ruokittavan eläimen minimipaino +mittayksikkö 11](#_Toc525041157)

[3.3.3 Ruokittavan eläimen maksimipaino + mittayksikkö 12](#_Toc525041158)

[3.3.4 Ruokintamäärä + mittayksikkö 12](#_Toc525041159)

[3.3.5 Minimi ruokintamäärä + mittayksikkö 12](#_Toc525041160)

[3.3.6 Maksimi ruokintamäärä + mittayksikkö 12](#_Toc525041161)

[3.3.7 Suositeltu ruokintaväli + mittayksikkö 13](#_Toc525041162)

[3.3.8 Ruokintaohje + kieli 13](#_Toc525041163)

[3.4 Säilytysohje kuluttajille 15](#_Toc525041164)

[3.5 Laitoksen hyväksyntänumero 15](#_Toc525041165)

[3.5.1 Valvontaorganisaatio 15](#_Toc525041166)

[3.5.2 Asetuksen tyyppi 16](#_Toc525041167)

[3.6 Eläinten ravitsemukseen liittyvän toimijan yhteystiedot 17](#_Toc525041168)

[3.6.1 Yhteystyyppi (nimelle ja osoitteelle) 17](#_Toc525041169)

[3.6.2 Eläinten ravitsemuksen / rehualan toimija 17](#_Toc525041170)

[3.6.3 Yhteystiedot 17](#_Toc525041171)

[3.7 Yhteystiedot kuluttajille (esim. puhelinnumero) 17](#_Toc525041172)

[3.7.1 Yhteystyyppi (puhelimelle tai muille viestintävälineille) 17](#_Toc525041173)

[3.7.2 Puhelinnumero, sähköpostiosoite jne 18](#_Toc525041174)

[Yhteystapa 18](#_Toc525041175)

[3.8 Nettosisältö 19](#_Toc525041176)

[3.8.1 Nettosisältö + mittayksikkö 19](#_Toc525041177)

[3.8.2 Nettosisältöilmoitus + kieli 19](#_Toc525041178)

# Esittely

Euroopan unionin lainsäätäjä on määrittänyt erityiset merkitsemisvaatimukset eläinten ravitsemukselle / rehuille ja rehuseoksille asetuksessa (EY) N:o 767/2009 rehun markkinoille saattamisesta ja käytöstä. Kaikki asetuksen sisältämä pakollinen tieto täytyy välittää myös etämyynnissä ja sen täytyy olla saatavilla sopimusta tehtäessä, eli tämä tieto täytyy välittää etukäteen. Erilaisia attribuutteja on saatavilla eläinten ruokinnan erittelyyn.

# Pakolliset tiedot

Seuraavat tuotetiedot tulee välittää esipakattujen eläinten ravinnon / rehujen tuotepaketissa annettujen tietojen mukaisesti joko yleisvaadittuina pakollisina merkintöinä[[1]](#footnote-1) tai erityisvaadittuina pakollisina merkintöinä[[2]](#footnote-2) eläinten ravinnon tyypistä / rehutyypistä riippuen.

1. tuotteen nimi
2. eläinten ravinnon / rehun tyyppi
3. kohdennettu kulutus / eläintyyppi jolle tuote on tarkoitettu
4. tuotteen ainesosalista
5. ravintoarvoilmoitus, kosteuspitoisuus, pakolliset tiedot soveltuvilla osin
6. lisäaineluettelo
7. käyttöohje
8. merkinnöistä vastaavan tahon laitoksen hyväksyntänumero, jos olemassa
9. merkinnöistä vastaavan tahon nimi tai toiminimi ja osoite
10. maksuton neuvontapalvelu, josta kuluttaja saa lisätietoa pakollisten tietojen lisäksi
11. nettosisältö



# Attribuuttien kuvaus


Kaikkien pakollisten merkintävaatimusten välittämiseen käytettyjen GDSN-attribuuttien kuvaus asetuksen EU-VO 767/2009 (rehun markkinoille saattamisesta ja käytöstä) mukaisesti. Muita erityistietoja voidaan käyttää paikallisella tasolla.

Kaikki oleelliset attribuutit tulee ilmoittaa kaikilla kohdemarkkinoiden kielillä. Mikäli jotkut tiedot eivät koske tiettyä tuotetta, vastaavia attribuutteja ei täytetä.

## Säännelty tuotenimi ja kielet

* **Attribuutin nimi:** Säännelty tuotenimi
* **GDSN nimi:** regulatedProductName
* **GDSN moduuli:** TradeItemDescriptionModule
* **GDSN-määritelmä:** Määrätty, säädetty tai yleinen tuotenimi tai nimitys, joka kuvaa tuotteen todellista luonnetta ja on riittävän tarkka, jotta tuote voidaan erottaa toisista tuotteista maakohtaisten säännösten mukaisesti.
* **Ohje:** Täytä pakkausmerkintöjen mukainen virallinen säännelty nimi, sekä tiedot ravitsemuksen- / rehutyypistä[[3]](#footnote-3), eläintyypistä ja kasvuvaiheesta, johon rehu on tarkoitettu[[4]](#footnote-4)**.**
* **Huomio:** Tämä ei ole tuotteen etikettikuvaus tai kaupallinen nimi vaan tuotteen yleisempi/laillinen nimi.
* **Esimerkki:** Lemmikkieläimen täysravinto yli 7-vuotiaille ja sitä vanhemmille kissoille.

## Ruokinnan kuvaus ja sisältö



### Eläinten ravinnon tyyppi (rehutyyppi)

* **Attribuutin nimi:** Eläinten ravinnon tyyppi
* **GDSN nimi:** feedType
* **GDSN moduuli:** AnimalFeedingModule
* **GDSN-määritelmä:** Lemmikkieläinruuan tyyppi tai kesyjen ja villien eläinten ravinnon tyyppi eläinten hoitoon liittyen, esim. rehu, täysravinto, täydennysravinto.
* **Ohje:** Täytä eläinten ravinnon tyyppi tarvittavin osin. Valitse oikea ravinnon tyyppi koodilistalta.
* **Huom.:** Joissain tapauksissa on tarpeen valita kaksi arvoa listalta, esim. lisäravinnoksi tarkoitettu maidonvastike COMPLEMENTARY + MILK\_REPLACER
* **Esimerkki:** COMPLETE Täysravinto

|  |  |  |
| --- | --- | --- |
| **Feed Type** | **GDSN koodi** | **Määritelmä** |
| Lisäravinto / (täydennysravinto) | COMPLEMENTARY | Rehuseos, jossa on korkeita pitoisuuksia tiettyjä ravintoaineita, mutta joka koostumuksensa perusteella on riittävä päiväannokseksi vain, jos sitä käytetään yhdessä muiden rehujen kanssa. |
| Täysravinto | COMPLETE | Täysravinnolla / täysrehulla tarkoitetaan rehuseosta, joka koostumuksensa perusteella on riittävä päiväannokseksi. |
| Yhdistelmä | COMPOUND | Yhdistelmä, jossa on vähintään kahta rehuainetta, joka voi sisältää lisäaineita. Voi olla täysravinto tai täydennysravinto. |
| Erikoisruokavalioihin tarkoitettu rehu | FEED\_INTENDED\_FOR\_ PARTICULAR\_NUTRITIO NAL\_PURPOSES | Erikoisruokavalioihin tarkoitettu rehu / ’erityisellä ravitsemuksellisella tarkoituksella’ tarkoitetaan tarkoitusta tyydyttää sellaisten eläinten erityiset ravitsemukselliset tarpeet, joiden ruoansulatus-, imeytymis- tai aineenvaihduntajärjestelmä on häiriintynyt tai saattaa häiriintyä väliaikaisesti tai lopullisesti ja jotka tästä syystä voivat hyötyä tilaansa soveltuvasta rehusta. |
| Rehut | FEED\_MATERIALS | Rehuilla tarkoitetaan kasvi- tai eläinperäisiä tuotteita, joiden pääasiallinen tarkoitus on täyttää eläinten ravitsemukselliset tarpeet, sellaisenaan, tuoreena tai säilöttynä, ja näiden tuotteiden teollisen tuotannon oheistuotteita sekä orgaanisia ja epäorgaanisia aineita riippumatta siitä, sisältävätkö ne lisäaineita, ja jotka on tarkoitettu eläinten ruokintaan joko sellaisenaan tai prosessoinnin jälkeen taikka rehuseosten valmistukseen tai esiseosten kantaja-aineeksi. |
| Maidon korvike | MILK\_REPLACER | Maidon korvike, jota annetaan kuivassa muodossa tai laimennuksen jälkeen nuorten eläinten ruokkimiseksi korvaamaan emästä saatavaa maitoa tai nuorille eläimille kuten vasikoille tai karitsoille, jotka on tarkoitettu teurastettavaksi. |
| Mineraali | MINERAL | Mineraalilla eli ’kivennäisrehulla’ tarkoitetaan täydennysrehua, jonka tuhkapitoisuus on vähintään 40 prosenttia. |

### Kohdennettu kulutus (eläintyyppi, jolle rehu on tarkoitettu)

* **Attribuutin nimi**: Kohdennettu kulutus
* **GDSN nimi:** targetedConsumptionBy
* **GDSN moduuli:** AnimalFeedingModule
* **GDSN-määritelmä:** Eläintyyppi, jolle tämä ruoka on tarkoitettu, esim. KANI.
* **Ohje**: Valitse oikea eläinlaji, jolle ruoka on tarkoitettu, voimassa olevasta GDSN-koodilistasta (alla). Jos tuote on tarkoitettu useammalle eläinlajille voi tuotteelle antaa useamman arvon.
* **Esimerkki:** Kissa

|  |  |
| --- | --- |
| **Kohdennettu kulutus** | **GDSN koodi** |
| Sammakkoeläin | AMPHIBIAN |
| Hämähäkkieläin | ARACHNID |
| Lintu | BIRD |
| Nauta | BOVINE |
| Kissa | CAT |
| Valas | CETACEAN |
| Äyriäinen | CRUSTACEAN |
| Koira | DOG |
| Hevoseläin | EQUINE |
| Kala | FISH |
| Vuohi | GOAT |
| Ihminen | HUMAN |
| Hyönteinen | INSECT |
| Sika | PIG |
| Kädellinen | PRIMATE |
| Kani | RABBIT |
| Matelija | REPTILE |
| Jyrsijä | RODENT |
| Lammas | SHEEP |
| Etana | SNAIL |

### Eläinten ravitsemuksen ainesosalista + kieli

* **Attribuutin nimi:** Eläinten ravitsemuksen ainesosalista
* **GDSN-nimi:** feedCompositionStatement
* **GDSN moduuli:** AnimalFeedingModule
* **GDSN-määritelmä:** Luettelo aineista, joista rehu koostuu paikallisten säännösten ja määräysten mukaisesti.
* **Ohje:** Anna yksittäiset ainesosat, joista tuote koostuu, otsikkona ‘koostumus’ ja sen alla rehuaineiden nimet painon mukaan alenevassa järjestyksessä rehuseoksen kosteuspitoisuuden mukaan laskettuna. Voidaan ilmoittaa myös painoprosentti.
* **Huomio:** Vapaa tekstikenttä, max pituus 5000 merkkiä, voidaan antaa useammalla kielellä
* **Esimerkki:** Koostumus: Kuivattu siipikarjaproteiini\* (sis. 18 % kanaa), vehnä, maissijauho, soijaproteiini, proteiinijäännös, siipikarjan rasva, maissiproteiini, soijapapujauho, riisi (4 %), hydrolysoitu maksa, hiiva, natriumkloridi, kaliumkloridi, auringonkukkaöljy (0,4 %), kalaöljy\*\* (0,25 %). \*Glukosamiinin luonnollinen lähde. \*\*Omega-3-rasvahappojen luonnollinen lähde.

### Eläinten ravitsemuksen ravintoarvoilmoitus + kieli

* **Attribuutin nimi:** Eläinten ravitsemuksen ravintoarvoilmoitus
* **GDSN-nimi:** feedAnalyticalConstituentsStatement
* **GDSN moduuli:** AnimalFeedingModule
* **GDSN definition:** Ravintoaineluettelo tai tarkka analyysi rehusta, joka perustuu valmiin tuotteen ravintoaineanalyysiin, paikallisten säännösten ja määräysten mukaisesti.
* **Ohje:** Täytä ravintoaineet pakkauksen merkintöjen mukaisesti.   
  Huomio: Energia-merkintä on vapaaehtoinen. Jos se on merkitty pakkaukseen, tämä tieto voidaan lisätä rehun ravintoaineilmoituksen loppuun. Täytä tällöin pakkauksen merkintöjen mukainen arvo, mittayksikkö ja perusarvo, johon mitattua arvoa verrataan.
* **Huomio:** Vapaa tekstikenttä, max pituus 5000 merkkiä, voidaan antaa useammalla kielellä

**Esimerkki:** Ravintoainekoostumus (%): Proteiini 38 / Rasva 13 / Tuhka 8.5 / Kuitu 1.9 / Kalsium 0.89 / Fosfori 0.94. Kaloreita 390 kcal / 100 g[[5]](#footnote-5).




### Lisäaineluettelo + kieli

* **Attribuutin nimi:** Lisäaineluettelo
* **GDSN-nimi:** feedAdditiveStatement
* **GDSN moduuli:** AnimalFeedingModule
* **GDSN määritelmä:** Luettelo valmistuksen aikana lisätyistä aineista, esimerkiksi liittyen rehun säilymiseen, väriin tai vakauteen paikallisten säännösten ja määräysten mukaisesti.
* **Instruction:** Täytä lisäaineluettelo niiden lisäaineiden osalta, jotka on mainittu etiketissä tai paketissa kohdassa **‘lisäaineet’.**
* **Huomio:** Vapaa tekstikenttä, max pituus 5000 merkkiä, voidaan antaa useammalla kielellä
* **Esimerkki:** Lisäaineet per kg: Ravitsemukselliset lisäaineet: Vitamin A (9181 IU), vitamin C (535mg), vitamiini D3 (1013 IU), vitamiini E (1350mg), biotiniin (0.49mg), kuparisulfaattipentahydraatti (22.8mg), L-karnitiini (220mg), mangaani-(II)-sulfaattimonihydraatti (159mg), kaliumjodidi (1.9mg), natriumsiteniitti (0.43mg), tauriini(4216mg), sinkkisulfaattimonohydraatti (425mg).

## Ruokintataulukko

Usein suositellut ruokintamäärät on merkitty pakkaukseen taulukkomuodossa. Nämä ja kaikki tuotekohtaiset ruokintaohjeet suositellaan esitettäväksi alla esitetyn ruokintataulukon rakennekenttien muodossa. Näin jälleenmyyjät voivat jäsennellä tuotteita nettisivuillaan ja määrittää suodatuskriteerejä.

Jäsennetty ruokintataulukko on yleensä rakennettu ilmoittamalla sarake jokaiselle suositellulle tarkalle ruokamäärälle tai ruokamääräalueelle tietynpainoisille eläimille tai tietylle painoalueelle ja suositeltavalle ruokintatiheydelle (esim. vuorokaudessa, viikossa). Eli attribuutit voidaan antaa jokaiseen ruokintataulukon riviin (tai sarakkeeseen kuten alla olevassa esimerkissä).



**Huomio:** Jos ruokintataulukko on liian monimutkainen ja sen vuoksi jäsennettyä esitystä ei voida käyttää, merkintä tulee lisätä ruokintaohjeiden tekstikenttään, esim.

*“Eläimesi ruokintatarve vaihtelee eläimen iän, painon, rodun, sukupuolen ja aktiivisuustason mukaan. On tärkeää, että lemmikkisi saa oikean määrän ruokaa, joten katso pakkauksesta yksityiskohtaiset ruokintaohjeet.”*



Huomio: Käytä tätä ainoastaan erityistilanteissa, sillä tämä saattaa tarkoittaa, että vastaanottajat eivät voi hyödyntää tietoa esim. verkkokaupassa vastaavasti kuin jäsennettyä tietoa.

### Ruokintaan vaikuttava elämänvaihe

* **Attribuutin nimi:** Ruokintaan vaikuttava elämänvaihe
* **GDSN nimi:** feedLifeStage
* **GDSN moduuli:** AnimalFeedingModule
* **GDSN määritelmä:** Määrittelee eläimen kasvuvaiheen, johon myyntituote on suunniteltu, esimerkiksi Aikuinen.
* **Ohje:** Anna eläinlajiin kohdennettu kasvuvaihe.
* **Huomio:** Vapaa tekstikenttä. Tämä on valinnainen tieto[[6]](#footnote-6).

Lemmikkieläinruuassa on yleensä lemmikin kasvuvaiheeseen[[7]](#footnote-7) kohdennettu koostumus ja ravintoaineet, eli nämä eivät ole osa ruokintataulukkoa.

Täytä rehu kasvuvaiheen mukaan ruokintataulukkoon vain (!) silloin, kun ruokintasuositusten mukaiset ruokintamäärät ovat erilaiset eri kasvuvaiheissa. Tällöin täytyy luoda uudet sarakkeet kasvuvaiheille ja koko ruokintataulukkoon.

**Esimerkki:** ei merkintää annetulle esimerkille

Mikäli tuote on suunnattu eri kasvuvaiheisiin ja ruokintamäärät ovat erilaiset eri kasvuvaiheessa, merkinnät voivat olla esimerkiksi:   
1. sarake: Pentu ja ruokintataulukko   
2. sarake: Aikuinen 5+ ja ruokintataulukko   
3. sarake: Seniori ja ruokintataulukko.

### Ruokittavan eläimen minimipaino +mittayksikkö

* **Attribuutin nimi:** Ruokittavan eläimen minimipaino
* **GDSN-nimi:** minimumWeightofAnimalBeingFed
* **GDSN moduuli:** AnimalFeedingModule
* **GDSN määrittely:** Tuotteella ruokittavan eläimen vähimmäispaino (painoalueella). Tämä arvo määrittelee tuotteen tietylle kasvuvaiheelle.
* **Ohje:** Täytä painoalueen “matalin” arvo, suositeltu ruokintamäärä ilmoitetaan.

**Huomio:** Jos ruokintasuosituksissa ilmoitetaan painoalueen sijasta eläimen tarkka paino, ilmoita vain enimmäispaino, esim. 3 kg painaville kissoille ja tarkka ruokintamäärä, älä täytä vähimmäisarvoa.

Jos painoalue on ilmoitettu, anna vähimmäispaino tähän. Luo jokaiselle ruokintamäärälle oma ryhmä.

### Ruokittavan eläimen maksimipaino + mittayksikkö

* **Attribuutin nimi:** Ruokittavan eläimen maksimipaino
* **GDSN-nimi:** maximumWeightofAnimalBeingFed
* **GDSN moduuli:** AnimalFeedingModule
* **GDSN määritelmä:** Tuotteella ruokittavan eläimen enimmäispaino (painoalueella). Tämä arvo määrittelee rehumäärän tietylle kasvuvaiheelle.
* **Ohje:** Täytä painoalueen “korkein” arvo, suositeltu ruokintamäärä ilmoitetaan.
* **Huomio:** Jos ruokintasuosituksissa ilmoitetaan painoalueen sijasta eläimen tarkka paino, ilmoita vain enimmäispaino, esim. 3 kg painaville kissoille ja tarkka ruokintamäärä, täytä enimmäisarvo = 3 KGM.

Jos painoalue on ilmoitettu, anna maksimipaino tähän. Luo jokaiselle ruokintamäärälle oma ryhmä.

### Ruokintamäärä + mittayksikkö

* **Attribuutin nimi:** Ruokintamäärä
* **GDSN-nimi:** feedingAmount
* **GDSN moduuli:** AnimalFeedingModule
* **GDSN määritelmä:** Ruokittavan eläimen ruokintamäärä kehitysvaiheen ja painon mukaan määriteltynä.
* **Ohje:** Ilmoita “tarkka” ruokintamäärä tietyn painoiselle eläimelle, peruskuvaus ja ruokintakertojen tiheys.
* **Huomio:** Täytä ruokintamäärä TAI käytä sen sijaan määräalueen vähimmäis- ja enimmäisruokintamääriä.
* **Esimerkki:**   
  1. sarake: 45 grammaa [kissa 3 kg]   
  2. sarake: 55 grammaa [kissa 4 kg]   
  3. sarake: 60 grammaa [kissa 5 kg]

### Minimi ruokintamäärä + mittayksikkö

* **Attribuutin nimi:** Minimi ruokintamäärä
* **GDSN-nimi:** mimimumFeedingAmount
* **GDSN moduuli:** AnimalFeedingModule
* **GDSN määritelmä:** Vähimmäisruokintamäärä, joka on määritetty kehitysvaiheen ja ruokittavan eläimen painon mukaan.

**Ohje:** Ilmoita “minimi” ilmoitetulle painolle, peruskuvaus ja ruokintakertojen tiheys.

* **Huomio:** Täytä joko määräalue (vähimmäis- ja enimmäisruokintamäärä) TAI tarkka ruokintamäärä.
* **Esimerkki:** Luo ryhmä jokaiselle ruokittavan eläimen painolle, esim. jos arvoalue 100 - 120 g 10 kg koiralle – minimi ruokintamäärä = “100 GRM” ruokittavalle eläimelle, jonka paino “10 KGM”ryhmään. Luo oma ryhmä jokaiselle ruokittavan eläimen painolle.

### Maksimi ruokintamäärä + mittayksikkö

* **Attribuutin nimi:** Maksimi ruokintamäärä
* **GDSN-nimi:** maximumFeedingAmount
* **GDSN moduuli:** AnimalFeedingModule
* **GDSN määritelmä:** Enimmäisruokintamäärä, joka on määritelty kehitysvaiheen ja ruokittavan eläimen painon mukaan.
* **Ohje:** Täytä “maksimi” ilmoitetulle painolle, peruskuvaus ja ruokintakertojen tiheys.
* **Huomio:** Ilmoita joko määräalue (vähimmäis- ja enimmäisruokintamäärä) TAI tarkka ruokintamäärä.

**Esimerkki:** Mikäli alue on täytetty, ilmoita maksimi ruokintamäärä tähän. Luo ryhmä jokaiselle ruokittavan eläimen painolle, esim. jos arvoalue 100 - 120 g 10 kg koiralle – maksimi ruokintamäärä = “120 GRM” ruokittavalle eläimelle, jonka paino “10 KGM” ryhmään. Luo sarake jokaiselle ruokittavan eläimen painolle.

### Suositeltu ruokintaväli + mittayksikkö

* **Attribuutin nimi:** Suositeltu ruokintaväli
* **GDSN-nimi:** recommendedFrequencyOfFeeding
* **GDSN moduuli:** AnimalFeedingModule
* **GDSN määritelmä:** Kuinka usein eläin suositellaan ruokittavaksi tietyllä ruokintamäärällä tietyn aikajakson aikana ja tietyssä kehitysvaiheessa. Esimerkkejä: 2 ruokintaa päivässä, enintään 2 puruluuta ja/tai 2 annosta päivässä.
* **Ohje:** Ilmoita aikajakso, jolloin tietty ravintomäärä suositellaan annettavaksi eläimelle ja/tai kuinka usein ravintomäärä suositellaan annettavaksi (ruokittavan eläimen määriteltyä painoa kohden).
* **Huomio:** Vapaa tekstikenttä.
* **Esimerkki:** 24 h, max 2 tikkua per viikko, per päivä, 3 ruokintakertaa per päivä

### Ruokintaohje + kieli

* **Attribuutin nimi:** Ruokintaohje
* **GDSN-nimi:** feedingInstructions
* **GDSN moduuli:** AnimalFeedingModule
* **GDSN määritelmä:** Ohjeita, jotka kuvaavat miten (esim. määrät ja ruokintaväli) usein eläin tulee ruokkia perustuen ikään, painoon, ruokavalioon tai muihin muuttujiin, ilmoitetaan vapaana tekstinä. Ilmoitettujen tietojen tulee vastata etiketin tai pakkauksen tietoja.
* **Ohje:** Kun ruokintaohjeita täytetään jäsennellysti, tähän tekstikenttään lisätään yleiset tiedot (katso esimerkki 1). Niiden tuotteiden kohdalla, joissa ei ole ruokintaulukkoa vaan ruokintaohjeet on kirjoitettu tekstimuodossa pakkaukseen, täytetään ruokintaohjeet tai -neuvot pakkauksen merkintöjen mukaisesti (katso esimerkki 2).


Jos ruokintataulukko on liian monimutkainen ja sen vuoksi jäsenneltyä esitystä ei voida käyttää, viittaa siihen ilmoittamalla tässä: “Eläimesi ruokintatarve vaihtelee eläimen iän, painon, rodun, sukupuolen ja aktiivisuustason mukaan. On tärkeää, että lemmikkisi saa oikean määrän ruokaa, joten katso pakkauksesta yksityiskohtaiset ruokintaohjeet.” (katso esimerkki 3).

**Huomio:** Käytä tätä ainoastaan erityistilanteissa, sillä tämä tarkoittaa, että tiedot eivät ole vastaanottajan saatavilla

Vapaa tekstikenttä. Maksimi 5000 merkkiä, voidaan antaa useammalla kielellä

* **Esimerkkejä:**

1. Ruokintaohjeet: Huomioi siirtymävaihe siirryttäessä ruuasta toiseen ja säädä määrät eläimesi tarpeiden mukaan. Vähennä päivittäistä määrää ylipainoisille kissoille. Miten? Käy nettisivuillamme tai soita asiakaspalveluumme. Raikasta juomavettä tulee aina olla saatavilla.




2) Ruokintaohjeet: Pienet koirat, esim. mäyräkoirat, enintään 5 luuta viikossa. Keskikokoiset koirat, esim. cockerspanieli, enintään 9 luuta viikossa. Isot koirat, esim. labradorinnoutaja, enintään 19 luuta viikossa. Vähennä ruokamäärää tarpeen mukaan. Iso kuppi raikasta juomavettä tulee aina olla saatavilla.



1. Ruokintaohjeet: Kun koira saavuttaa täysikasvuisuuden, aloita vähitellen sen totuttaminen aikuisten ruokaan. Joudut ehkä säätämään ruokintamäärää koirasi aktiivisuuden, rodun ja iän mukaan. Lisätietoja koiranpennun ruokinnasta saat asiakaspalvelustamme. Raikasta juomavettä tulee aina olla saatavilla. “Eläimesi ruokintatarve vaihtelee eläimen iän, painon, rodun, sukupuolen ja aktiivisuustason mukaan. On tärkeää, että lemmikkisi saa oikean määrän ruokaa, joten katso pakkauksesta yksityiskohtaiset ruokintaohjeet.”  
     
   

## Säilytysohje kuluttajille



* **Attribuutin nimi:** Säilytysohje
* **GDSN-nimi:** consumerStorageInstructions
* **GDSN moduuli:** ConsumerInstructionsModule
* **GDSN määritelmä:** Kuluttajille kirjoitetaan tekstimuodossa tuotteen säilytysohjeet, jotka yleensä löytyvät etiketistä tai erillisestä ohjeesta pakkauksen sisältä. Nämä tiedot on merkitty tai ei ole merkitty pakkaukseen. Ohjeet liittyvät esimerkiksi suositeltuun säilytyslämpötilaan tai erityisiin säilytysvaatimuksiin.
* **Ohje:** Tieto on annettava, mikäli se on pakkauksessa.
* **Huomio:** Vapaa tekstikenttä.
* **Esimerkki:** Ruoka säilytetään aina viileässä ja kuivassa.

## Laitoksen hyväksyntänumero

Asetuksen (EY) N:o 183/2005 (rehuhygieniaa koskevat vaatimukset) mukaisesti 1.1.2006 lähtien rekisteröintivelvollisuus on laajennettu koskemaan kaikkia rehusektorin yrityksiä, mukaan lukien alkutuotanto (maatalousyritykset), rehuaineiden valmistajat (esim. myllyt), myynti, kuljetus ja varastointi. Tiettyjen lisäaineiden valmistamiseen ja/tai jakeluun sekä tiettyjä lisäaineita sisältäviin esiseoksiin tai rehuseoksiin vaaditaan edelleen hyväksyntä. Asetus (EY) N:o 767/2009 (rehun markkinoille saattamisesta ja käytöstä) säätää, että rehualan toimijan hyväksyntänumero, jos olemassa, on rehun ”yleinen pakollinen merkintävaatimus” ja se täytyy siten ilmoittaa myös etämyynnissä.



### Valvontaorganisaatio

* **Attribuutin nimi:** Valvontaorganisaatio
* **GDSN-nimi:** regulatoryPermitIdentification
* **GDSN moduuli:** RegulatedTradeItemModule
* **GDSN määritelmä:** Sääntelyviraston tekemä luvan tai lisenssin tunnistaminen.
* **Ohje:** Täytä merkinnöistä vastaavan henkilön laitoksen hyväksyntänumero(t) (lyhenteenä FIN = Factory Identification Number), asetuksen (EY) N:o 767/2009 mukaisesti. Tähän liittyvä sääntelytyyppi täytyy tarkentaa sääntelytyyppikoodilla.
* **Huomio:** Vapaa tekstikenttä. Attribuutti voidaan toistaa, koska useampi tehdas saattaa tuottaa samaa rehutuotetta. Ilmoita kaikki kyseiset numerot. Yksittäisen tuotteen numero löytyy esimerkiksi kannesta/paketin takaosasta.
* **Esimerkki:** DE 05770000113

### Asetuksen tyyppi

* **Attribuutin nimi:** Asetuksen tyyppi
* **GDSN-nimi:** regulationTypeCode
* **GDSN moduuli:** RegulatedTradeItemModule
* **GDSN määritelmä:** Koodi, joka osoittaa myyntituotteen olevan valtion erityisesti sovellettavien vaatimusten mukainen.
* **Ohje:** Anna Asetuksen tyyppi kohtaan “FEED\_SAFETY\_REGULATION” tämä kertoo vastaanottajalle, että “Rehu - noudattaa asetusta (EY) 767/2009 rehuista (käytön harmonisointi ja markkinaolosuhteet ruokintaturvallisuuden parantamiseen, kuluttajatietoa)”.
* **Huomio:** Tämän tiedon avulla tiedon vastaanottajat tunnistavat eläinten ravitsemukseen tarkoitetut tuotteet.
* **Esimerkki:** FEED\_SAFETY\_REGULATION

## Eläinten ravitsemukseen liittyvän toimijan yhteystiedot

### Yhteystyyppi (nimelle ja osoitteelle)

* **Attribuutin nimi:** Yhteystyyppi
* **GDSN-nimi:** contactTypeCode
* **GDSN moduuli:** tradeItem/tradeItemContactInformation
* **GDSN määritelmä:** Osapuoli, jolla laillinen vastuu tuotteesta kohdemarkkinoilla. Tämä osapuoli on vastuussa lisensoinnista ja kohdemarkkinoiden vaatimuksista ja voi olla valmistaja, maahantuoja, myyntiedustaja tai välittäjä.
* **Ohje:** Valitse Yhteystyyppi -koodilistalta yhteystavan tyyppi
* **Huomio:** Tämä kenttä on pakollinen eläinten ravitsemuksen / rehualan toimijoille ja yrityksen osoitteelle.
* **Esimerkki:** “BZL” (= Lisenssiasiat /Licensee Registrar (GS1 Code)).

### Eläinten ravitsemuksen / rehualan toimija

* **Attribuutin nimi:** Yhteysnimi
* **GDSN-nimi:** contactName
* **GDSN moduuli:** tradeItem/tradeItemContactInformation
* **GDSN määritelmä:** Yrityksen tai osaston nimi, johon voidaan ottaa yhteyttä lisätietojen saamiseksi.
* **Ohje:** Anna sama tieto kuin on tuotteen pakkauksessa
* **Huomio:** Vapaa tekstikenttä. Eläinten ravitsemuksen /rehualan toimijan nimi voi olla sama kuin tuotemerkin omistajan ja/tai valmistajan, mutta se voi myös olla jakelijana/maahantuojana toimivan osapuolen nimi.
* **Esimerkki:** “Factory X Company”

### Yhteystiedot

* **Attribuutin nimi:** Yhteystiedot
* **GDSN-nimi:** contactAddress
* **GDSN moduuli:** tradeItem/tradeItemContactInformation
* **GDSN määritelmä:** Yhteydenottotyyppiin liittyvä osoite. Esimerkiksi, jos yhteydenottotyyppi on kuluttajaneuvonta, osoite voi olla myyntituotteen paketissa tai etiketissä ilmoitettu yrityksen täydellinen osoite.
* **Ohje:** Jakelijan yrityksen täydellinen osoite, joka on ilmoitettu tuotepakkauksessa tai etiketissä.
* **Huomio:** Vapaa tekstikenttä
* **Esimerkki:** “Koningsstraat 76, 1000 Brussel”; “Rue Royale 76, 1000 Bruxelles”; “21 Boulevard Hausmann, 75009 Paris”

## Yhteystiedot kuluttajille (esim. puhelinnumero)

### Yhteystyyppi (puhelimelle tai muille viestintävälineille)

* **Attribuutin nimi:** Yhteystyyppi
* **GDSN name:** contactTypeCode
* **GDSN Module:** tradeItem/tradeItemContactInformation
* **GDSN definition:** Kuluttajaneuvonta - osapuoli, joka tarjoaa tuotetukea myyntituotteen tai palvelun loppukäyttäjille.
* **Instruction:** Valitse Yhteystyyppi -koodilistalta yhteystavan tyyppi
* **Remark:** Tämä tieto on pakollinen kun ilmoitetaan puhelinnumeroa, sähköpostiosoitetta tai muita viestintäkanavia.
* **Example:** “CXC” - Kuluttajapalvelu

### Puhelinnumero, sähköpostiosoite jne

* **Attribuutin nimi:** Yhteystavan numero
* **GDSN-nimi:** communicationValue
* **GDSN moduuli:** tradeItem/tradeItemContactInformation
* **GDSN määritelmä:** Teksti, jossa kerrotaan esimerkiksi puhelinnumero tai sähköpostiosoite, josta kuluttaja saa suoraan tuotetietoja. Yhteystietojen ei tarvitse liittyä ruoka-alihankkijaan (jakelija/maahantuoja).
* **Ohje:** Anna maksuton puhelinnumero, sähköpostiosoite tai muu soveltuva viestintäväline, josta ostaja saa pakollisten tietojen lisäksi muuta tietoa.
* **Huomio:** Vapaa tekstikenttä. Toista jokaiselle pakkauksessa olevalle yhteystavalle.
* **Esimerkki:** +49 1234 22334455; [support@company.com](mailto:support@company.com)

### Yhteystapa

* **Attribuutin nimi:** Yhteystapa
* **GDSN-nimi:** communicationChannelCode
* **GDSN moduuli:** tradeItem/tradeItemContactInformation
* **GDSN määritelmä:** Kertoo viestintäkanavan tyypin, esim. TELEPHONE
* **Ohje:** Valitse yhteystapa
* **Huomio:** Vapaa tekstikenttä. Toista jokaiselle pakkauksessa olevalle yhteystavalle.

**Esimerkki:** TELEPHONE, EMAIL

## Nettosisältö

### Nettosisältö + mittayksikkö

* **Attribuutin nimi:** Nettosisältö
* **GDSN-nimi:** netContent
* **GDSN moduuli:** TradeItemMeasurementsModule
* **GDSN määritelmä:** Tuotteen määrä pakkauksessa, painettuna pakkaukseen.
* **Ohje:** Tasapainotuotteile käytetään pakkauksessa ilmoitettua arvoa[[8]](#footnote-8). Vaihtuvamittaisille tuotteille annetaan keskiarvomäärä.
* **Huomio:** Annettava lisäksi oikea mittayksikkö
* **Esimerkki:**

1. Kissan kuivaruoka ‘750 g’ nettosisältö = "750 GRM"
2. Makupalatikut ‘33 g = 3 kappaletta’ anna molemmat nettisisällöt toistamalla nettisisältö-attribuuttia[[9]](#footnote-9) = “33 GRM” ja “3 H87” (H87[[10]](#footnote-10) = kappale)



### Nettosisältöilmoitus + kieli

* **Attribuutin nimi:** Nettosisältöilmoitus
* **GDSN-nimi:** netContentStatement
* **GDSN moduuli:** TradeItemMeasurementsModule
* **GDSN määritelmä:** Tämä ilmoitus vastaa pakkaukseen kirjoitettua nettosisällön kuvausta.
* **Ohje:** Käytä vain silloin, kun etiketissä ilmoitettua nettosisältöä ei voida ilmaista attribuuttina vaan se täytyy kuvailla vapaana tekstinä. Esimerkiksi esipakattu tuote, jossa vähintään kaksi yksittäispakattua tuotetta, jotka sisältävän saman määrän tuotetta.
* **Huomio:** Vapaa tekstikenttä.
* **Esimerkki:** Tuotteen nettomäärä on 120 g. Se sisältää neljä yksittäispakattua tuotetta, jotka painavat kukin 30 g. Täytä nettosisältöilmoitus = “4 x 30 g”.



1. ASETUS (EY) N:o 767/2009, artikla 15 [↑](#footnote-ref-1)
2. ASETUS (EY) N:o 767/2009, artikla 16 ja sitä seuraavat. [↑](#footnote-ref-2)
3. Eläinten ravinnon tyyppi: ‘rehut’, ‘täysravinto’ tai ‘täydennysravinto’, tarvittavin osin   
   - ‘täysravinto’ voidaan tarvittaessa käyttää merkintää ‘täysjuottorehu’   
   - ‘täydennysravinto’ voidaan tarvittaessa käyttää merkintöjä ‘kivennäisrehu’ tai ‘*täydennysjuottorehu’*  
    - muiden lemmikkieläinten paitsi kissojen ja koirien ravinnossa voidaan ‘täysravinto/ täysrehu’ tai ‘täydennysrehu’ korvata termillä ‘rehuseos’. [↑](#footnote-ref-3)
4. Vaikka ravinnon tyyppi / rehutyyppi, kohdennettu kulutus (eläintyyppi) ja ruokintaan vaikuttava elämänvaihe (kasvuvaihe) ovat osa tuotteen laillista nimeä, oletetaan yleensä, että nämä tiedot on esitetty myös koodatussa muodossa. Näin vastaanottaja voi käyttää näitä tietoja suodattaessaan tietoja esimerkiksi nettisivuille. [↑](#footnote-ref-4)
5. Huomio: Energiatieto on vapaaehtoinen. Jos sitä ei ole merkitty ravintoaineluetteloon, se voidaan lisätä vapaaehtoisena merkintänä ravintoarvoilmoituksen loppuun, mikäli se on merkitty pakkaukseen. [↑](#footnote-ref-5)
6. Kehitysvaihe on osa laillista tuotenimeä [↑](#footnote-ref-6)
7. Kehitysvaihe saatetaan ilmoittaa GPC-ryhmittelyn brick-attribuutteina tai -arvoina luokittelu- tai suodatuskriteerisyistä. [↑](#footnote-ref-7)
8. Nettomäärä ilmoitetaan kiinteille tuotteille painoyksikköinä ja nestemäisille tuotteille paino- tai tilavuusyksikköinä. [↑](#footnote-ref-8)
9. GDSN Trade Item Measurement Guide (TIIG), 3.3 How Implement Multiple Net Content Units of Measurement [↑](#footnote-ref-9)
10. Nettosisältö tulee ilmoittaa siinä yksikössä, mitä tuotetietojen vastaanottajan kohdemarkkinalla käytetään. Huomioitavaa on, että eri kohdemarkkinoilla voidaan käyttää eri mittayksikköä esim. englanninkielisiä vaihtelevia mittayksiköitä “Each, Count, Unit tai Piece”. [↑](#footnote-ref-10)